***5 octombrie***

*Mica serenadă KV 525 in Sol major* W.A. Mozart (Ansamblul Kremerata Baltica, dirijor Gidon Kremer) Radioman p1 5.51, p2 5.13, p3 2.05, p4 3.50 Nonesuch 2000

În cadrul proiectului “Ascultă 5 minute de muzică clasică” inițiat de Radio România Muzical a fost Mica serenadă de Wolfgang Amadeus Mozart, probabil una dintre cele mai cunoscute lucrări din muzica pe care o numim generic clasică. Interpretarea a fost semnată de Ansamblul Kremerata Baltica, dirijat de Gidon Kremer.

Wolfgang Amadeus Mozart a creat Mica serenadă – cu titlul original – Eine kleine nacht musik în anul 1787, atunci când lucra și la una dintre cele mai importante opere ale sale – Don Giovanni. În general, Mozart nu a scris serenade, un gen al cărui nume se trage din italienescul sereno – liniștit, decât la comandă, însă nu se știe cine i-a comandat lui Mozart această serenadă. Ca și o simfonie, Mica serenadă este alcătuită din 4 părți, ilustrând pe deplin trăsăturile stilului clasic vienez pe care Mozart îl reprezintă la superlativ, referindu-ne aici în special la sintaxa omofonă, reprezentată de linii melodice acompanite după regulile armoniei clasice.

Ce tip de sintaxă este specific stilului clasic:

**Omofonie**

Heterofonie

*Dans ţărănesc* C. Dimitrescu (Orchestra Nationala Radio, dirijor Paul Popescu) Radio st 3417*8 Radioman 2.59*

În cadrul proiectului “Ascultă 5 minute de muzică clasică” inițiat de Radio România Muzical a fost Dansul țărănesc de Constantin Dimitrescu, în interpretarea Orchestrei Naționale Radio, dirijor Paul Popescu.

Constantin Dimitrescu a fost unul dintre cei mai cunoscuți compozitori români din a doua jumătate a secolului al XIX-lea: a trăit între 1847 și 1928. Compozitor, dar nu numai: Constantin Dimitrescu a studiat și violoncelul la Paris, cu unul dintre virtuozii vremii, Auguste Franchomme. Întors la București, a fost angajat violoncelist în filarmonica bucureșteană, dar și în orchestra operei. A fost de asemenea și profesor de violincel, dintre elevii săi iluștri remarcându-se numele lui George Georgescu, cel care avea să devină unul dintre cei mai importanți dirijori români din prima jumătate a secolului XX.

Constantin Dimitrescu este un exponent al romantismului în muzica românească, în lucrările sale găsindu-se deseori trimiteri la folclorul autohton, așa cum este și în cea mai cunoscută lucrare a sa, acest Dans țărănesc scris inițial pentru violoncel și pian.

În ce stil a scris Constantin Dimitrescu:

Baroc

**Romantic**

**12 octombrie**

*Antonio Vivaldi – Toamna din ciclul Anotimpurile* pentru vioară și orchestră (Nigel Kennedy si membri ai Orchestrei Filarmonicii din Berlin) EMI 2003 11.32 Radioman

În cadrul proiectului “Ascultă 5 minute de muzică clasică” inițiat de Radio România Muzical a fost Concertul Toamna pentru vioară și orchestră de Antonio Vivaldi, parte din celebrul ciclu de concerte Anotimpurile scris de compozitorul baroc italian în jurul anului 1720. Anotimpurile sunt una dintre cele mai cunoscute lucrări muzicale din toate timpurile, o muzică accesibilă publicului larg atât prin frumusețea sa, cât și prin latura programatică, descriptivă a celor 4 anotimpuri. O muzică versatilă, Anotimpurile au cunoscut o paletă foarte largă de viziuni interpretative, mai mult sau mai puțin conformiste. Din zona interpretărilor nonconformiste face parte și înregistrarea abia ascultată, realizată de violonistul britanic Nigel Kennedy în anul 2003, alături de membri ai Filarmonicii din Berlin. Nigel Kennedy, violonistul care apare pe scenă îmbrăcat ca o vedetă rock, este cunoscut de altfel pentru viziunea sa ieșită din comun oferită repertoriului pe care-l abordează; el a intrat în cartea recordurilor pentru vânzările unui disc cu Anotimpurile de Vivaldi.

Vivaldi a trăit în epoca:

* **Barocă**
* Romantică

*Frederic Chopin - Vals brillant op.18 in Mi bemol major pentru pian* (Maria Joao Pires) Raidoman 5.02 Erato 1992

În cadrul proiectului “Ascultă 5 minute de muzică clasică” inițiat de Radio România Muzical a fost Valsul briant op.18 în Mi bemol major pentru pian de Frederic Chopin, în interpretarea pianistei Maria Joao Pires. Frederic Chopin a fost unul dintre cei mai importanți compozitori romantici din prima jumătate a secolului XX și rămâne compozitorul emblematic pentru cultura poloneză. A trăit între anii 1810 și 1849; în 1831 s-a stabilit la Paris. Chopin a fost și un redutabil pianist al timpului său, nu întâmplător, cele mai multe dintre lucrările sale sunt dedicate pianului, așa cum este și seria de valsuri compuse între 1824 și 1849. Aceste piese nu sunt propriu zis dedicate dansului, ci interpretării în concert; o parte dintre ele pot fi abordate și de amatori, însă cele mai multe sunt destinate pianiștilor profesioniști, așa cum este și primul vals din lista opusurilor chopiniene, acest Vals briant op.18 în Mi bemol major publicat în anul 1834.

Valsurile pentru pian de Frederic Chopin erau destinate:

* Dansului
* **Interpretării pe scenă**

**19 octombrie**

*George Gershwin – Rhapsody in blue (Boston Pops Orchestra, dirijor Arthur Fiedler)* CD 705 16.14 BMG 1959

În cadrul proiectului “Ascultă 5 minute de muzică clasică” inițiat de Radio România Muzical a fost Rhapsody in blue de George Gershwin, într-o interpretare semnată de Boston Pops Orchestra, dirijor Arthur Fiedler, pianistul Earld Wild solist. Această lucrare este o emblemă pentru spațiul muzical american, primul opus în care jazzul american se îmbină cu tradiția europeană a muzicii simfonice. George Gershwin a scris această lucrare în anul 1924, iar de atunci, Rhapsody in blue a cunoscut un succes fulminant, ca piesă de concert, dar și parte a unor coloane sonore foarte cunoscute: printre cele mai recente este citarea în filmul de desene animate Walt Disney’s Fantasia din anul 2000, urmărit de zeci de milioane de copii din toată lumea.

Rhapsody in blue este o lucrare în care se îmbină:

* Muzica ușoară cu muzica simfonică
* **Jazzul cu muzica simfonică**

Luigi Boccherini - Menuet din Cvintetul de coarde op.11 nr.5 in La major (The Smithsonian Chamber Players) Radioman 3.56 BMG 1991

În cadrul proiectului “Ascultă 5 minute de muzică clasică” inițiat de Radio România Muzical a fost Menuet din Cvintetul de coarde op.11 nr.5 în La major de Luigi Boccherini, cu Smithsonian Chamber Players. Acest menuet de doar 4 minute i-a adus celebritatea lui Luigi Boccherini, compozitor italian care a trăit în epoca clasică, între anii 1743 și 1805. Din anul 1761, Boccherini s-a mutat în Spania, devenind compozitor al curții regilor Spaniei. Pentru Regele Carlos al III-lea al Spaniei a scris și Cvintetul op.11 nr.5 din care face parte acest menuet construit pe tiparele clasicismului impuse de Joseph Haydn. Menuetul are origini dansante, un dans de curte bazat pe o măsură de trei timpi, și a fost inclus în tiparul clasic al simfoniei, a treia dintre cele 4 părți ale unei simfonii.

Luigi Boccherini a fost un compozitor:

**Clasic**

Modern

**26 octombrie**

Franz Schubert - partea 4 din Cvintetul Păstrăvul (Emanuel Ax, pian, membri din Cvartetul Guarneri, Julius Levine- contrabas) 7.44 Radioman BMG 1983

În cadrul proiectului “Ascultă 5 minute de muzică clasică” inițiat de Radio România Muzical a fost partea a IV-a, temă cu variațiuni din Cvintetul Păstrăvul de Franz Schubert, o interpretare semnată de pianistul Emanuel Ax, membri ai Cvartetului Guarneri și Julius Levine la contrabas. Aceasta este una dintre cele mai cunoscute lucrări semnate de compozitorul austriac Franz Schubert, contemporan cu Beethoven – a trăit între 1797 și 1828 – dar cu un stil componistic diferit: Schubert este unul dintre primii compozitori romantici. Die Forelle, Păstrăvul, este un lied pentru voce și pian compus de Schubert în 1817 – lied este de altfel genul în care a excelat -. Succesul acestui lied l-a determinat pe Schubert să-i preia tema în cvintetul scris 1819, care a devenit cunoscut ca Cvintetul Păstrăvul.

Franz Schubert a fost un compozitor:

* Clasic
* **Romantic**

Johannes Brahms – Valsurile op.39 nr.1,2,5,6,10,14,15 (Dinu Lipatti si Nadia Boulanger) Radioman 8.24 EMI 2001

În cadrul proiectului “Ascultă 5 minute de muzică clasică” inițiat de Radio România Muzical a fost 7 dintre valsurile op.39 pentru pian la patru mâini semnate de Johannes Brahms, într-o interpretare de arhivă, cu mare încărcătură emoțională, semnată de pianiștii Dinu Lipatti și Nadia Boulanger. Dinu Lipatti, pianistul-simbol pentru arta interpretativă românească din secolul XX, unul dintre cei mai importanți pianiști la nivel mondial, a studiat la Paris alături de Nadia Boulanger, o adevărată legendă, care a format un număr impresionant de mari interpreți și compozitori ai secolului XX. Valsurile lui Johannes Brahms ne arată o altă față a acestui compozitor romantic german, unul dintre cei mai importanți din a doua jumătate a secolului al XIX-lea, recunoscut pentru seriozitatea sa. Valsurile lui Brahms care s-au bucurat, surprinzător pentru compozitorul lor, de mare succes, sunt un tribut adus Vienei, capitala valsrului, oraș care l-a adoptat pe Brahms din anul 1872.

Cine a fost Johannes Brahms?

* **Un compozitor romantic**
* Un compozitor modern.

*Trei jocuri româneşti* P. Constantinescu

*8 Miniaturi pentru pian* S. Drăgoi (Smaranda Atanasoff) RAdioman 12.52 Radio 1963

*Cântece fără cuvinte* F.M. Bartholdy op.62 nr.6 2.03 RAdioman Discover classics 1995 Dana Protopopescu

op.19 nr.3 2.25

*Dansuri ungare* J. Brahms nr.1 si 5 cu Orchestra Nationala de Tineret

*Humoreska* A. Dvorak op.101 nr.7 (Anne Sophie Mutter - vioară si Ayami Ikeba pian) Radioman 3.03 DG 2013

*Impromptu-uri* Fr. Schubert op.90 nr.2 (Radu Lupu) Radioman 4.35 Decca 197?

*Momente muzicale* Fr. Schubert

*Spărgătorul de nuci* P.I. Ceaikovski Valsul florilor (Orchestra Simfonica din Boston, dirijor Seiji Ozawa) 6.52 Radioman DG an?

*Dans spaniol* E. Granados CD 2405

*Menuet si Badinerie* din *Suita 2 în si minor pentru orchestră* J.S. Bach (Boston Early Music Festival Orchestra, dirijor Andrew Parrott) Radioman 2.39 EMI an?

Suita *Muzica apelor* (fragmente) G.Fr. Händel Alla hornpipe si Hornpipe (The King's Consort, dirijor Robert King) Hyperion 1997 2.58 +1.17 Radioman

Suita I, partea I, *Imaginile dimineţii* E. Grieg Dimineata (Orchestra Simfonica din Goteborg, diirjor Neeme Jarvi) radioman 4.15 DG 2010

*Tablouri dintr-o expoziţie* M. Mussorgski Marea poartă a Kievului (Alice Sara Ott - pian) 5.34 DG 2013 Radioman

*Poema română* G. Enescu (orchestra Nationala Radio, dirijor Horia Andreescu) R 1994 26.38 Radioman